ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC

HOTĂRÂREA Nr. 250/25.08.2017
pentru modificarea Hotărârii Nr. 361/2016 privind aprobarea asocierii U.A.T  Municipiul Miercurea Ciuc cu U.A.T. Judeţul Harghita în vederea efectuării, în comun, a unor lucrări de reparaţii pe drumul de acces spre Heliportul UM 01101, situat în municipiul Miercurea Ciuc

Consiliul Local al Municipiului Miercurea Ciuc, întrunit în şedinţa extraordinară din data de 25.08.2017;

Având în vedere:

-  Expunerea de motive nr.14708/18.08.2017 şi Raportul de specialitate a Direcției managementul proiectelor, achiziții publice și investiții nr.14710/18.08.2017,  prin care s-a propus adoptarea unei hotărâri cu privire la modificarea Hotărârii Nr. 361/2016 privind aprobarea asocierii U.A.T  Municipiul Miercurea Ciuc cu U.A.T. Judeţul Harghita în vederea efectuării, în comun, a unor lucrări de reparaţii pe drumul de acces spre Heliportul UM 01101, situat în municipiul Miercurea Ciuc;

-    Rapoartele comisiilor: - pentru administraţia publică, juridică, apărarea ordinii publice, respectarea drepturilor şi libertăţilor cetăţenilor;





    -de studii, prognoze economico-sociale, buget, finanţe, agricultură, administrarea domeniului public şi privat;





   - de organizare şi dezvoltare urbanistică, realizarea lucrărilor publice, protecţia mediului înconjurător;

-  Prevederile Hotărârii nr. 361/2016 privind aprobarea asocierii U.A.T  Municipiul Miercurea Ciuc cu U.A.T. Judeţul Harghita în vederea efectuării, în comun, a unor lucrări de reparaţii pe drumul de acces spre Heliportul UM 01101, situat în municipiul Miercurea Ciuc;
 - prevederile art.1166 din Codul civil;
- Protocolul de colaborare în vederea utilizării Heliportului aparţinând UM nr. 01101 Miercurea-Ciuc nr.A6195/9764/18.10.2016, încheiat între Unitatea militară nr.01101 Miercurea-Ciuc şi Spitalul Judeţean de Urgenţă Miercurea-Ciuc;

În conformitate cu prevederile:


- art. 20, lit. “i” şi art. 25, lit. “f” din Legea nr. 273/2006, privind finanţele publice locale, cu modificările şi completările ulterioare; 

- Ordonanţei Guvenrului nr. 43/1997 privind regimul drumurilor, republicată,

- Legii nr. 52/2003 privind transparenţa decizională în administraţia publică, republicată;


- Ordonanţei de Urgenţă a Guvernului nr. 195/2002 privind circulaţia pe drumurile publice, republicată, cu modificările ulterioare; 

- Deciziei nr 13/2002 a Directorului General al Administraţiei Naţionale a Drumurilor - Regie Autonomă  de aprobare a Normativului privind întreţinerea şi repararea drumurilor publice AND 554/2002.
 În temeiul prevederilor art.36, alin. 2), lit. c), coroborat cu art. 36, alin. 6), lit. a), pct. 3), 8) şi 19), ale art. 45, alin. 3), art.1 15, alin. 1), lit. b) din Legea nr.215/2001 privind administraţia publică locală, republicată cu modificările şi completările ulterioare:
H O T Ă R Ă Ş T E

 Art. I. Se aprobă modificarea modelului Contractului de asociere între U.A.T. Municipiul Miercurea Ciuc şi U.A.T. Judeţul Harghita, aprobat prin Hotărârea Consiliului Local Municipiului Miercurea-Ciuc nr. 361/2016 conform anexei, parte integrantă din prezenta hotărâre.
Art. II. Cu aducerea la îndeplinire a prezentei hotărâri se încredințează viceprimarul Municipiului Miercurea-Ciuc, domnul Füleki Zoltán prin Serviciul financiar din cadrul aparatului de specialitatea al primarului municipiului Miercurea-Ciuc
Art. III. Prezenta hotărâre se comunică:
a) Instituţiei Prefectului Judeţului Harghita; 
b) Primarului Ráduly Róbert Kálmán;

                        c) Serviciului financiar contabil şi control financiar de gestiune;
                        d) Biroului evidenţa patrimoniului, concesionări şi închirieri,
           

e) UAT Consiliul Județean Harghita



f) Direcția managementul proiectelor, achiziții publice și investiții
	        

                 Preşedintele şedinţei
                    ORBÁN ZSOLT
	 

Contrasemnează pentru legalitate – Secretarul  municipiului
 WOHLFART RUDOLF


                                                                     Anexa  la HCL nr. 250/2017

CONTRACT DE ASOCIERE
     nr. _____din _______2017
Încheiat între: 
1.Părțile contractante 
Unitatea administrativ-teritorială Județul Harghita (U.A.T.), cu sediul în localitatea Miercurea-Ciuc, Piața Libertății nr. 5, tel./fax nr. 066-207.700 / 066-207.703, e-mail: info@judetulharghita.ro, având cod fiscal 4245763, cont virament nr. RO76TREZ35124700271XXXXX, deschis la Trezoreria Miercurea-Ciuc, reprezentat legal prin domnul Borboly Csaba, președintele Consiliului Județean Harghita  
și
Unitatea administrativ-teritorială Municipiul Miercurea-Ciuc (U.A.T.), cu sediul în localitatea Miercurea-Ciuc, Piața Cetății nr. 1, Județul Harghita, tel./fax nr. 0266-315120 / 0266-371165, e-mail: varoshaza@szereda.ro, cod fiscal 4245747, cont nr. RO93TREZ35124680259XXXXX deschis la Trezoreria Miercurea-Ciuc, reprezentat legal prin domnul Füleki Zoltán, viceprimarul Municipiului Miercurea-Ciuc, 
2. Dispoziții generale
2.1. Asociația creată prin prezentul contract este o asociație independentă fără personalitate juridică, având ca temei legal art. 91 alin. (1) lit. e) coroborat cu alin. (6) lit. c) din Legea administrației publice locale nr. 215/2001, republicată, cu modificările și completările ulterioare, coroborate cu art. 1166 din Legea nr. 287/2009 privind Codul civil, republicată, cu modificările ulterioare, Hotărârea Consiliului Județean Harghita nr. 13/2017, cu modificările și completările ulterioare, privind aprobarea asocierii U.A.T. JudețulHarghita cu U.A.T. Municipiul Miercurea-Ciuc în vederea efectuării, în comun, a unor lucrări de întreținere și reparații pe drumul de acces spre Heliportul UM 01101, situat în Municipiul Miercurea-Ciuc, aflat în domeniul public al Municipiului Miercurea-Ciuc și în administrarea Consiliului local al Municipiului Miercurea-Ciuc, cu modificările ulterioare,  Hotărârea Consiliului local al Municipiului Miercurea-Ciuc nr. 361/2016, cu modificările și completările ulterioare, privind aprobarea asocierii U.A.T. Municipiul Miercurea-Ciuc cu U.A.T. Județul Harghita în vederea efectuării, în comun, a unor lucrări de întreținere și reparații pe drumul de acces spre Heliportul UM 01101, situat în Municipiul Miercurea-Ciuc, aflat în domeniul public al Municipiului Miercurea-Ciuc și în administrarea Consiliului local al Municipiului Miercurea-Ciuc, cu modificările ulterioare, precum și Protocolul de colaborare în vederea utilizării Heliportului aparținând UM nr. 01101 Miercurea-Ciuc nr. A6195/9764/18.10.2016, încheiat între Unitatea militară nr. 01101 Miercurea-Ciuc și Spitalul Județean de Urgență Miercurea-Ciuc. 
2.2. Asociația își desfășoară activitatea după următoarele principii:

a. Independența juridică a fiecărei asociat;

b. Asistență financiară, de specialitate, managerială și juridică, acordată reciproc;

c. Prioritatea în realizarea obligațiilor necesare realizării scopului asociației.
3. Activitățile ce se vor realiza în comun
3.1. Realizarea lucrărilor de întreținere și reparații pe drumul de acces spre Heliportul UM 01101, situat în Municipiul Miercurea-Ciuc, aflat în domeniul public al Municipiului Miercurea-Ciuc și în administrarea Consiliului local al Municipiului Miercurea-Ciuc, identificat la poziția nr. 366 respectiv 367 a  inventarului bunurilor ce alcătuiesc domeniul public al Municipiului Miercurea-Ciuc, aprobat prin HG nr. 1351/2001, cu modificările ulterioare, înscrisă în CF nr. 63246, 63247, 63248 și 63250  al localității Miercurea-Ciuc, în lungime de 1.254 ml, având o suprafață de 16.159 mp. 
4. Durata contractului
4.1. Prezentul contract intră în vigoare la data semnării și înregistrării acestuia la sediul Consiliului Județean Harghita și durează până la data recepției la terminarea lucrărilor de întreținere și reparații la obiectivul sus-menționat, fără să depășească doi ani de la data intrării în vigoare a acestuia.
5. Obiectul și scopul contractului: Prin prezenta asociere părțile urmăresc realizarea, în comun, a  lucrărilor de întreținere și reparații pe drumul de acces identificat la pct. 3.1 din prezentul contract în vederea asigurării accesului personalului și vehiculelor de intervenții/transport pacienți ai Serviciului Medical de Urgență Resuscitare și Descarcerare – S.M.U.R.D. al Ministerului Afacerilor Interne și ai Serviciului de Ambulanță Județean Harghita, ziua și pe timp de noapte sau cu vizibilitate redusă, pentru efectuarea transportului cu aeronavele S.M.U.R.D/M.A.I. a pacienților ale căror nevoi de tratament nu pot fi realizate la Spitalul Județean de Urgență Miercurea-Ciuc și ce necesită asistență medicală de urgență în alte localități.
Contribuția fiecărei părți la realizarea activităților comune convenite: 
5.1. U.A.T. Municipiul Miercurea-Ciuc contribuie la realizarea obiectivului prezentului contract sub formă de participare financiară, stabilită de către consiliul local, astfel:
5.1.1. Asigură cofinanțarea lucrărilor de întreținere și reparații în limita sumei de 50.917,70 lei, reprezentând cota-parte de 10 % din valoarea lucrărilor de întreținere și reparații, estimată la suma de 509.177,03 lei, și includerea acestei sume în bugetul de venituri și cheltuieli al municipiului Miercurea-Ciuc pe anul 2017. 
5.1.2. Plata cotei-părți la lucrările de întreținere și reparații, se va realiza în contul de trezorerie al U.A.T. Județul Harghita, menționat la pct. 1.1 din prezentul contract, în baza contractului de achiziție publică încheiat de UAT Județul Harghita și executantul lucrărilor, a facturii și a situațiilor de lucrări verificate și acceptate în prealabil de către UAT Județul Harghita, prezentate în copii certificate pentru conformitate cu originalul, respectiv în baza procesului-verbal de recepție la terminarea lucrărilor, în termen de cel mult 10 zile de la data primirii acestor documente. 
5.1.3. Asigură terenurile și utilitățile aferente necesare realizării obiectivului asocierii, în termen de cel mult 2 zile de la data comunicării de către U.A.T. Județul Harghita a încheierii contractului de achiziție publică pentru efectuarea întreținerii și reparațiilor ce fac obiectul prezentului contract. 
5.1.4. Participă la recepționarea la terminarea lucrărilor, prin reprezentanți desemnați.    
5.1.5. După finalizarea întreținerii și reparațiilor va asigura întreținerea pe timp de iarnă a sectorului de drum refăcut în vederea menținerii acestuia în stare tehnică corespunzătoare pentru a asigura realizarea transportului, în condiții de siguranță, a pacienților de vehiculele și personalul serviciilor medicale de intervenții la Heliportul UM 01101. 

5.2. U.A.T. Județul Harghita contribuie la realizarea obiectivului prezentului contract prin:
5.2.1. Asigură cofinanțarea lucrărilor de întreținere și reparații în limita sumei de 458.259,33 lei, reprezentând cota-parte de 90% din valoarea lucrărilor de întreținere și reparații, estimată la suma de 509.177,03 lei, și includerea acestei sume în bugetul de venituri și cheltuieli al județului Harghita pe anul 2017.
5.2.2. Elaborarea documentației de atribuire a contractului de achiziție publică, și derularea  procedurii de atribuire a acestui contract, în conformitate cu prevederile legale în vigoare privind achizițiile publice.
5.2.3. Urmărește pe teren, prin responsabili din cadrul Direcției Generale Tehnice, efectuarea lucrărilor și conformitatea acestora cu caietul de sarcini, contract și cu situațiile de lucrări. 
5.2.4. Comunică către U.A.T. Municipiul Miercurea-Ciuc, suma reprezentând cota-parte a acesteia la plata lucrărilor, însoțită, în copie certificată pentru conformitate cu originalul, de contractul de achiziție încheiat cu executantul selectat, factura și situațiile de lucrări, verificate și acceptate în prealabil de U.A.T Județul Harghita, cu luarea  în considerarea a termenului de plată prevăzut în contractul de achiziție și a termenului de 10 zile prevăzut la pct. 5.1.2 din prezentul contract. 
5.2.4. Se îngrijește de organizarea recepției la terminarea lucrărilor și participă la recepționarea acestora prin reprezentanții desemnați. 
6. Forța majoră
6.1. Forța majoră este constatată de o autoritate competentă.
6.2. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care acționează aceasta.
6.3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
6.4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și de a lua orice măsuri care îi stau la dispoziție, în vederea limitării consecințelor.
6.5. Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna dintre părți să poată pretinde celeilalte daune-interese.
7. Rezilierea contractului
7.1. În cazul în care se constată că U.A.T. Municipiului Miercurea-Ciuc nu respectă obligațiile stipulate în prezentul contract, contractul se poate rezilia în mod unilateral de către U.A.T.  Județul Harghita printr-o notificare adresată de acesta în acest sens, fără intervenția instanței de judecată și fără orice alte formalități.
7.2. În cazul rezilierii contractului, partea în culpă va suporta daunele cauzate celeilalte părți.
8. Dispoziții  finale
8.1. În cazul în care rezolvarea neînțelegerilor nu este posibilă pe cale amiabilă, ele vor fi supuse spre soluționare instanțelor judecătorești competente de la sediul părților contractante. 
8.2 Modificarea prezentului contract se face prin act adițional încheiat între părțile contractante.
8.3. Pentru nerespectarea totală sau parțială și pentru executarea defectuoasă a vreuneia dintre clauzele contractuale, partea vinovată se obligă să plătească daune-interese.
8.4. Prezentul contract s-a încheiat, astăzi, __________ 2017, în două exemplare originale, câte un exemplar fiecărei părți.

